cyanic-selkie/wikianc huggingface dataset:
Broers Grimm
Lewe
Jacob het nooit getrou nie, maar Wilhelm is met Dorothea Wild getroud en hulle het drie kinders gehad. Wilhelm is op 16 Desember 1859 oorlede en Jacob op 20 September 1863. Na hulle regstudie het Jacob verskeie poste beklee maar hom uiteindelik by sy broer in Kassel aangesluit, waar hulle hulle aan letterkundige navorsing gewy het. Hulle het volksverhale en sprokies uit talle lande versamel en dit tussen 1812 en 1822 in verskeie bundels onder die titel Kinder- und Häusmarchen uitgegee. Hiermee het hulle die grondslag vir die wetenskap van die volksverhaalkuns gelê. Die verhale, onder meer Hansie en Grietjie, Sneeuwitjie en Repelsteeltjie, is later in tientalle tale vertaal en het as die broers Grimm se sprokies bekend geword. Net soos talle van hul tydgenote het die Grimm-broers gevoel dat sprokies produkte van die hele volksiel is. In die tyd het hulle ook 'n versameling Duitse legendes, Deutsche Sagen (1816- 1818) die lig laat sien. Wilhelm Grimm se belangrikste selfstandige bydrae was Die Deutsche Heldensage (1829), waarin hy oor die sage-kuns en oor temas in die Duitse heldelegendes geskryf het. Jacob Grimm het, net soos Franz Bopp (1791–1867) en Rasmus Rask (1787–1832), 'n groot bydrae tot die ontwikkeling van die vergelykende Indo-Europese taalwetenskap gelewer. In sy werk Deutsche Grammatik, wat tussen 1819 en 1837 in verskeie uitgawes gepubliseer is, het hy die historiese ontwikkeling van die Germaanse tale vir die eerste keer noukeurig nagespeur.
Francis William Reitz
Kulturele figuur
Reitz was 'n belangrike figuur in die Afrikaner se kulturele lewe. Hy was 'n digter en het baie gedigte in Afrikaans uitgegee wat hom 'n voorvader van die ontwikkeling van Afrikaans as kulturele taal gemaak het. Nodeloos om te sê het hy gesimpatiseer met die Genootskap van Regte Afrikaners wat in 1875 in die Kaapkolonie gestig is. Alhoewel hy nooit 'n lid geword het nie was hy 'n aktiewe bydraer tot die Genootskap se tydskrif, De Zuid-Afrikaansche Patriot. Met sy literêre werk was Reitz stewig geanker in die sogenaamde Eerste Afrikaanse Taalbeweging alhoewel hy minder belanggestel het in die didaktiese dryfveer van die beweging as in die skryf van Afrikaans bloot as 'n kulturele aktiwiteit. Baie van sy werke is gebaseer op Engelse tekste wat hy vertaal, geredigeer en aangepas het. In die proses het hy totaal nuwe kunswerke geskep.
Fête nationale du Québec
Die Johannes-die-Doper-fees
duimnael|regs|300px|Vuurwerk oor die parlementsgebou in Quebecstad op 24 Junie Die vierings van die Johannes-die-Doper-fees het 'n baie patriotiese wending geneem danksy onder meer die aktiwiteite van Ludger Duvernay, wat die eerste voorsitter van die Société Saint-Jean-Baptiste geword het.
Jimmy Kruger
Kruger het aanvanklik volgehou dat Biko gesterf het weens 'n volgehoue eetstaking. Hierdie uitlatings is deur die liberale Suid-Afrikaanse joernalis Donald Woods bevraagteken. Deur die druk wat Woods toegepas het, het Kruger sy vroeëre stellings begin terugtrek en gesê Biko het bevel gegee dat pamflette wat "bloed en liggame in die strate" propageer, versprei word.
Amber Benson
Amber Benson (gebore 8 Januarie 1977) is 'n Amerikaanse aktrise, regisseuse, en skryfster. Sy is bekend vir haar rolle in die rolprente The Crush (1993), Chance (2002), en Latter Days (2003), en in die televisiereeks Buffy the Vampire Slayer (1996).
François Stephanus Malan
Vroeë lewe
Malan het opleiding ontvang aan die Victoria-kollege, Stellenbosch, (tans die Universiteit van Stellenbosch) en die Universiteit van die Kaap van Goede Hoop (waar hy wetenskappe bestudeer het) en Christ's College, Cambridge, waar hy in 1894 met 'n LLB gradueer. Hy het na die Kaap teruggekeer in 1895 en is as 'n advokaat toegelaat. Hy het egter nooit gepraktiseer nie en het die redakteur van Ons Land, die Hollandse Kaapse koerant, geword. Dan was hy ook die leier van die Afrikanerbond, 'n politieke party aan die Kaap.
Adam Tas
Lewe en werk
Ná skuldigbevinding word Tas in die Swart Gat (’n klam donker sel wat nie lig inlaat nie) in die Kasteel van Goeie Hoop in Kaapstad gevange gehou. Aangesien ongeveer die helfte (31) van die ondertekenaars van die petisie Franse Hugenote was en Nederland in hierdie tyd in ’n oorlog met Frankryk betrokke was, raak die VOC-owerheid in Amsterdam later bekommerd oor die petisie. Hulle vrees dat verdere ongelukkigheid sommige van hierdie Vryburgers kan oorreed om spioene vir Frankryk te word. Die VOC ontslaan dus vir Van der Stel en gelas op 23 April 1707 sy terugkeer na Nederland. Voorts is VOC-amptenare hierna verbied om enige eiendom aan die Kaap van Goeie Hoop te besit. Dertien maande ná sy gevangeneming teken Tas ’n dokument waarin hy sy besware teen die administrasie terugtrek en hy word vrygelaat. Hy keer terug na sy plaas Libertas (Latyn vir “vryheid”), wat nou ’n addisionele betekenis kry: “Tas is vry!” In ’n poging om sy naam te suiwer stel die goewerneur later sy eie dokument op, die “Korte-Deductie”, waarin hy antwoord op die aanklagte van die Vryburgers. Adam Tas stel in 1711 saam met Jakob van der Heiden die “Contra-Deductie” op, waarin hulle die aantygings van goewerneur Willem Adriaan van der Stel in sy “Korte-Deductie” weerlê en hierdie dokument word weer deur Abraham Bogaert na Nederland geneem. Bogaert skryf ooreenkomstig agttiende-eeuse gebruik ’n inleidende vers hiervoor, naamlik “Op de Contra­deductie der Kaapsche Voort plantelingen, uitgegeven door Jakob van der Heiden, en Adam Tas”, waarin hy kommentaar lewer oor die karakter en die geskrifte van die genoemde skrywers. Hierdie gedig word in Gerrit Komrij se bloemlesing, “Die Afrikaanse poësie in ’n duisend en enkele gedigte”, opgeneem. Adam Tas se vrou sterf in 1714 en Tas trou daarna weer, hierdie keer op 25 November 1715 met Johanna Koevaal van Leerdam, wat hom in 1718 ontval. Teen die einde van sy lewe is hy een van die Heemraadslede vir Stellenbosch en Drakenstein en by die jaarlikse opname van die besittings van die koloniste een van die gekommitteerdes vir die Kompanjie. Adam Tas is in Junie 1722 oorlede.
Nissan Caravan (E20)
Dit was veral gewild in Europa, en is selfs as brandweerwa en ambulans in sekere lande gebruik. Dit het 'n bietjie moeilik hanteer, was swaar om te stuur, en was nie beskikbaar met kragstuur nie. Die rathefboom was op die vloer geplaas, en het 80 cm hoog tot by die bestuurder se hand gestrek, so dit was 'n bietjie lomp te skuif. Die bussie was toegerus met vyf ratte, ongewoon vir daardie tydstip in Europa. Dit was beskikbaar met 'n 1.5 en 'n 2.0 liter-petrolenjin, sowel as 'n 2.2 liter dieselenjin. Dit is vervaardig totdat dit vervang is deur die E23 Caravan in die laatsomer van 1980.
Cynoglossidae
Die Linkeroog-tongvisse (Cynoglossidae) is 'n familie visse van die orde Pleuronectiformes. Daar is drie genera met 110 spesies in die familie. Dertien van die spesies kom aan die Suid-Afrikaanse kus voor.
Joroeba Wikipedia
Die Joroeba Wikipedia (Wikipedia ya Yoruba) is die Joroeba weergawe van die aanlynensiklopedie Wikipedia. Tans het dit bladsye wat as artikels gedefinieer word, wat dit die  grootste Wikipedia-projek maak. Dit is tans een van slegs twee Wikipedias in die Niger-Kongo-tale met meer as 1 000 artikels. Die Joroeba Wikipedia is tans die vierde grootste Afrika-Wikipedia, naas die Afrikaanse Wikipedia, die grootste wikipedia in Afrika, en net agter die Malgassiese en Swahili Wikipedias.
Angelique Pretorius
Angelique Pretorius (gebore 1982) is 'n Suid-Afrikaanse aktrise. Pretorius het haar dramagraad aan die Universiteit van Kaapstad behaal. Sy het TV-rolle in Egoli (M-Net), Kruispad (kykNET), Villa Rosa (Kyknet), Snitch 2 (SAUK 3), House of Love (SAUK 2) en Madam & Eve (e-tv) vertolk. Sy is ook in rolprente soos Stoute Boudjies en Stilte te sien.
Cesare Danova
Cesare Danova (1 Maart 1926 – 19 Maart 1992) was 'n Amerikaanse akteur. Hy was bekend vir sy rolle in die rolprente Cleopatra (1963), Viva Las Vegas (1964), Mean Streets (1973), en Animal House (1978).
Goenavy
Dit is 'n soutliewende plantjie wat in kusgebiede digte matte kan vorm. Dit het indringerstatus in ander gebiede met 'n mediterreense bioom soos Australië, Kalifornië en die Middellandse Seegebied. Dit het selfs Italiaanse name soos Fico degli Ottentotti (Hottentotsvyg) gekry. Die ryp vrugte word geel en is ook vir mense smaaklik om te eet.
George Yonashiro
George Yonashiro (与那城 ジョージ) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Tiofeen
Tiofeen is 'n heterosikliese aromatiese verbinding met die formule.
Washington's Birthday
Washington's Birthday is 'n openbare vakansiedag wat in die Verenigde State van Amerika op die derde Maandag in Februarie gevier word. Dit staan ook algemeen bekend as Presidents Day (alternatiewe spelwyses is Presidents' Day of President's Day). Washington's Day of Presidents Day is daarnaas ook die amptelike naam van 'n openbare vakansiedag in 'n groot aantal deelstate wat met die federale vakansiedag saamval.
Callyspongia hospitalis
Callyspongia hospitalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Taraxacum officinale
Stowwe
Die plant bevat talle stowwe, soos
Gamkapoortdam
Dam
Hierdie swaartekragtipedam is in 1969 gebou met vloedbeheer as hoofdoel. Dit het toe ‘n bakmaat gehad van 57 miljoen m³. Weens toeslikking het dit stadig afgeneem en staan tans op 36 miljoen m³. Die wal is 42 m hoog en 213 m lank, het ‘n opvanggebied van 17 055 km² en ‘n vol dam skep ‘n wateroppervlakte van 6 km².
Let wel
Die dam moet nie verwar word met die Gamkadam, die Leeu-Gamkadam en die Springfonteindam nie.
San Diego
Geografie en klimaat
San Diego lê teen 'n kunsmatige hawe aan die mees suidelike punt van Kalifornië, sowat twee en 'n halfuur se motorrit van Los Angeles in die noorde en 'n halfuur se motorrit van die Meksikaanse stad Tijuana in die suide af. Die stad word in die weste deur die Stille Oseaan begrens, terwyl 'n bergreeks en die Anza-Borrego-woestynpark 'n natuurlike grens in die ooste vorm. Die stadsgebied brei steeds verder uit na die binneland en in die rigting van die Meksikaanse grens.
Lugo
Lugo is 'n stad in Galisië in die noord-weste van Spanje. Die stad het 'n bevolking van sowat 98 000 in 2011 gehad en het 'n oppervlakte van 329,78 km². Die Romeinse mure van Lugo is in 2000 deur UNESCO as wêrelderfenisgebiede gelys.
Jan Brand
Sir Johannes Henricus Brand, GCMG (algemeen bekend as Jan Brand en soms as John Henry Brand) (6 Desember 1823, Kaapstad – 14 Julie 1888, Bloemfontein) was 'n Suid-Afrikaanse prokureur en politikus en die vierde Staatspresident van die Oranje-Vrystaat, van 2 Februarie 1864 tot en met sy dood in 1888. Sy leuse was "Alles sal regkom as elkeen sy plig doen".
Sauber Motorsport
Nadat hulle geen grand prix as 'n onafhanklike span kon wen nie, is die span in 2005 aan BMW verkoop. Hulle het deelgeneem as Sauber-BMW gedurende 2006-2009 en behaal een oorwinning. Aan die einde van die 2009-seisoen onttrek BMW uit Formule Een en die toekoms van die span bly onseker vir 'n paar maande, totdat dit weer terugverkoop is aan Peter Sauber, wie 'n inskrywing vir 2010 toegestaan is. Maar as gevolg van probleme met die Concorde-ooreenkoms, het die span bekend gebly as "BMW Sauber" vir die 2010-seisoen. In Maart 2010 het Peter Sauber planne aangekondig om gedurende die seisoen die span se naam te verander, maar die FIA het ​​aangekondig dat hul tot die einde van die seisoen sal moet wag om die naam te mag verander. Van die begin van die 2011 Formule Een-seisoen het die span die BMW-deel uit hul naam gelaat (hul enjinverskaffer was hierna Ferrari gewees).
Formule 1 uitslae: 2010 – 2018
1 Pedro de la Rosa staan in vir Sergio Pérez, wat aangedui het dat hy nog nie 100% voel ná sy ernstige ongeluk in Monaco nie.
Rooistert-ghieliemientjie
Verspreiding
Die vis kom voor in die Umtamvunarivier en verder noordwaarts tot by die Tugelarivier in KwaZulu-Natal.
Sias Hoffman
Loopbaan
Hoffman was een van die verteenwoordigers van die Smithfield-distrik in die Oranjerivier-soewereiniteit gedurende die onderhandelinge tussen die Boere en die Britte oor die onafhanklikheid van die gebied. Hy het opgetree as voorsitter van die afvaardiging van die Boere in die onderhandelinge en het die Bloemfontein-konvensie in daardie hoedanigheid onderteken.
Dikkop-ghieliemientjie
Habitat
Die vis verkies koeler waters om in te leef en kom voor in 'n verskeidenheid habitatte; van mere tot klein stroompies. Hier hou hulle in donker waters waar daar skadu's is, byvoorbeeld by omgevalle bome. Hulle broei gedurende die somer wanneer die riviere vol is na die reën.
Professionele videokamera
Geskiedenis
In die laat 1990's, toe HDTV-uitsaai begin het, is HDTV-kameras in gebruik geneem wat geskik was vir nuus en algemene gebruik. Al het hulle 'n baie beter beeldgehalte, was hul algehele operasie identies aan hul standaarddefinisie voorgangers. Nuwe metodes van opname is vir digitale kameras ingestel om videobandkameras te vervang. Ikegami en Avid het "EditCam" in 1996 ingestel, wat gebaseer is op uitruilbare hardeskyf. Panasonic het V2 kameras bekendgestel. Hierdie het 'n DVCPro sein op verwisselbare geheuemedia opgeneem. Verskeie ander dataopnamestelsels is vrygestel, soos XDCAM van Sony. Sony het ook SxS (S-by-S), 'n flitsgeheue standaard wat voldoen aan die Sony- en Sandisk-geskepte ExpressCard standaard. Uiteindelik het flitsgeheue grootliks ander vorms van mediaopname vervang.
Gebruikstipes
Die meeste professionele kameras maak gebruik van 'n optiese prismablok direk agter die lens. Hierdie prismablok skei die beeld in die drie primêre kleure, rooi, groen en blou, en stuur elke kleur na 'n aparte ladinggekoppelde toestel (CCD) of aktiewe piekselsensor (CMOS beeldsensor), gemonteer op die aansigvlak van elke prisma.
EFP Kameras
Elektroniese veldproduksie kameras is soortgelyk aan ateljeekameras in dat hulle hoofsaaklik gebruik word in verskeie kamerageskakelde konfigurasies, maar buite die ateljeeomgewing, vir konserte, sport en lewendige nuusdekking van spesiale gebeure. Hierdie veelsydige kameras kan op die skouer gedra word, of gemonteer word op kameravoetstukke en hyskrane, met die groot, baie lang fokuspunt zoemlense gemaak vir ateljeekamera montering. Hierdie kameras het geen opnamevermoë op hul eie nie, maar stuur hulle seine terug na die uitsendingvragmotor deur middel van optiese vesel of die feitlik uitgediende multikernkabel.
Marico-ghieliemientjie
Algemeen
Die vis is geskik vir kouewater-akwariums en visdammetjies.
Vlag van Rusland
Geskiedenis
Die kleure van die Russiese vlag is het gedien as inspirasie vir die Pan-Slawiese kleure wat in 1848 deur die Praagse Slawiese Kongres aanvaar is. Slowakye en Slowenië se vlae is soortgelyk aan dié van Rusland maar elk het ’n wapenskild om hulle van mekaar en die Russiese vlag te onderskei.
Calgary
Calgary lê in die suide van Alberta en aan die westelike kant van die Groot Vlaktes, sowat 80 kilometer oos van die voorgebergtes van die Kanadese Rotsgebergte en 298 kilometer suid van Edmonton. Calgary maak deel uit van die dig bevolkte "Edmonton-Calgary-korridor". Die stad staan vandag bekend as 'n sentrum vir wintersport en ekotoerisme. Sy ekonomiese basis is die olienywerheid, terwyl ook die landbou, toerisme en hoëtegnologie-produkte 'n belangrike bydrae tot die vinnige ekonomiese groei van die stad lewer.
Amatola-ghieliemientjie
Voorkoms
Die vis is deurskynend grys, pienk of rooibruin en silwerwit aan die onderkant. Daar is 'n horisontale dowwe swart streep oor die lyf. Daar is een paar baarde om die mond en broeiende mannetjies ontwikkel prominente tuberkels op die kop. Die vis word tot 70 mm lank.
Luiperd-klipspringer
Identifikasie
Hulle is alleenlopend of kom in klein groepies voor en vreet alge en koraal poliepe. Die mannetjies is territoriaal van aard en berei 'n nes vir die wyfies voor om haar eiers te lê. Dit word deur die mannetjie opgepas.
Louis Couperus
Jeug
Louis Marie-Anne Couperus is op 10 Junie 1863 by Mauritskade 11 in Den Haag, Nederland, gebore. Hy was die elfde en jongste kind van John Ricus Couperus (1816–1902) en Catharina Geertruida Reynst (1829–1893). Vier van die tien broers en susters is oorlede voordat Louis gebore is. Couperus is op 19 Julie 1863 in die Eglise wallonne (Walloniese kerk) in Den Haag gedoop. Toe Louis vyf jaar oud was, was sy jongste suster Trudy reeds twaalf jaar oud en sy jongste broer, Frans, elf. In Den Haag het hy skoolgegaan aan die kosskool van meneer Wyers, waar hy die eerste keer sy latere vriend Henri van Booven ontmoet het. Op 6 November 1872 het die Couperus-gesin met die trein na Den Helder gereis en op die stoomboot Prins Hendrik geklim wat hulle na Nederlands Oos-Indië sou neem. Hulle het Batavia op 31 Desember 1872 bereik, waar hulle oornag het in die destyds beroemde Hotel des Indes. Die gesin het hulle in 'n huis in Batavia aan die Koningsplein gevestig, maar sy moeder en broer Frans (wat aan peritonitis gely het) het in Desember 1873 na Nederland teruggekeer; sy moeder het egter in April 1874 teruggekeer na Nederlands Oos-Indië. So het Couperus dus 'n deel van sy jeug (1873–1878) in die Nederlandse Oos-Indië deurgebring en skoolgegaan in Batavia.
Eline Vere, die begin van sukses
Couperus het kort voordat hy Eline Vere geskryf het Oorlog en Vrede en Anna Karenina deur Leo Tolstoi gelees. Die struktuur van Couperus se boek sou soortgelyk wees aan die van Anna Karenina (d.w.s. 'n werk wat verdeel is in kort hoofstukke). Hy het kort tevore ook Geeste, 'n toneelstuk deur Henrik Ibsen, gelees, waarna ook verwys word in Eline Vere. Sy roman is tussen 17 Junie en 4 Desember 1888 gepubliseer in die Nederlandse koerant Het Vaderland. 'n Resensent van die Algemeen Handelsblad het geskryf dat "Die skrywer talent het". Intussen het Couperus 'n novelle met die titel Een ster geskryf wat in Nederland gepubliseer is en 'n reis na Swede onderneem. Gedurende hierdie tydperk van sy lewe was Couperus 'n aktiewe lid van die dramaklub van die skrywer Marcel Emants (Utile et Laetum wat "nuttig en gelukkig" beteken); daar het hy 'n nuwe vriend, Johan Hendrik Ram, 'n kaptein van die grenadiers, ontmoet. Ram sou later in Desember 1913 selfmoord pleeg. In April 1890 het De Nieuwe Gids 'n resensie van Eline Vere deur Lodewijk van Deyssel gepubliseer. Deyssel het geskryf dat "die roman van meneer Couperus 'n goeie en 'n literêre werk is". Couperus het ook 'n nuwe vriend, die skrywer Maurits Wagenvoort, ontmoet. Hy het vir Couperus en die skilder George Hendrik Breitner na sy huis genooi.
'n Tweede uitgawe van Eline Vere is binne 'n jaar gepubliseer. Couperus het in Mei 1890 sy volgende roman, Noodlot, voltooi; hierdie roman is in De Gids gepubliseer. Dit is moontlik dat die hoofkarakter van Noodlot ("Frank") geïnspireer is deur die karakter van Couperus se vriend Johan Hendrik Ram. Couperus het nou begin om Paul Bourget se roman Un coeur de femme te lees, wat hom geïnspireer het tydens die skryf van sy novelle, Extaze. In Julie 1890 het hy Eene illuzie voltooi, en op 12 Augustus 1890 die gesogte DA Thieme-prys (Vernoem na die bekende uitgewer) ontvang. In Oktober van dieselfde jaar het hy na Parys gereis waar hy 'n brief ontvang het van sy toekomstige uitgewer, LJ Veen, waarin hy toestemming vra om Noodlot te publiseer, welke aanbod Couperus van die hand gewys het omdat die boek veronderstel was om deur Elsevier gepubliseer te word. Toe sy oom Guillaume Louis Baud sterf het Couperus hom teruggehaas na Den Haag om die begrafnis by te woon. Hier het Couperus besluit om met sy niggie, Elisabeth Couperus-Baud, te trou. Die troue het op 9 September 1891 in Den Haag plaasgevind.
Eindelose reis
Die eerste hoofstukke van Herakles het gedurende die eerste helfte van 1912 in Groot Nederland verskyn. Couperus het daarna in Sisilië gebly, waar hy Syracuse, Sisilië en Messina besoek het; hy en sy vrou het toe teruggekeer na Florence. Gedurende hierdie tydperk het hy Pisa besoek en na Venesië gereis waar hy die inhuldiging van die destyds gerestoureerde Sint Markus-kloktoring bygewoon het en daaroor geskryf het in sy skets Feest van San Marco. Intussen het die uitgewer LJ Veen 'n positiewe antwoord gegee op Couperus se vraag of hy bereid sou wees om die gebundelde sketse te publiseer. Gevolglik het Uit blanke steden onder blauwe lug in 1912 en 1913 in twee dele verskyn. Couperus het van Venesië na Igis en na München gereis waar hy 'n opvoering van Calderón se El mayor encanto, amor in die Künstler-teater bygewoon het, asook 'n opvoering van Mozart se Don Giovanni in die Residenz-Theater. Toe Couperus sy 50ste verjaardag gevier het, het Het Vaderland hulde aan hom gebring deur sy vriende en bewonderaars lofwaardige redes te laat publiseer. Hierdie vriende en bewonderaars het Frans Bastiaanse, Emmanuel de Bom, Henri van Booven, Ina Boudier-Bakker, Marie Joseph Brusse (die vader van Kees Brusse), Herman Heijermans en Willem Kloos ingesluit. 'n Komitee is saamgestel om die nodige fondse in te samel om Couperus in staat te stel om na Egipte te reis. Van die lede van die komitee was o.a. Pieter Cornelis Boutens, Alexander Teixeira de Mattos en K.J.L. Alberdingk Thijm. Couperus kon egter weens die Eerste Wêreldoorlog nie die reis na Egipte onderneem nie.
Koekoeke
Fossiele van koekoeke vanuit die laat Eoseen is in Europa en Noord-Amerika gevind.
St. James-bloedbad
Arrestasie en verhoor
In 1997, terwyl hulle op verhoor was, het Nonxuba, Mlambisa en Mkhumbuzi 'n beroep op die Waarheid-en-versoeningskommissie om amnestie (saam met Makoma) gedoen. Hulle is borgtog hangende hul verskyning voor die WVK toegestaan. Nonxuba is egter 'n motorongeluk oorlede terwyl hy op borgtog was.
Friedrich Wöhler
Aanhaling
Brief aan Berzelius in 1828: Ich kann, so zu sagen, mein chemisches Wasser nicht halten und muss ihnen sagen, daß ich Harnstoff machen kann, ohne dazu Nieren oder überhaupt ein Thier, sey es Mensch oder Hund, nöthig zu haben. Ek kan, so gesê, my chemiese water nie inhou nie en moet vir u sê dat ek vermag om ureum te maak, sonder dat ek niere of selfs 'n dier – hetsy mens of hond – nodig het.
Sens
'n Sens of seis is 'n handgereedskapstuk om gras te sny. Dit is grootliks vervang deur masjiene wat deur perde getrek word en later deur masjiene wat deur trekkers getrek word.
William Robertson
Clanwilliam
Tydens Robertson se dienstermyn is die eerste pastorie gebou. Die staat het die perseel geskenk, maar die hele gemeente het bygedra tot die oprigting van die kerk se blywende eiendom.
Henry H. Arnold
Arnold is net voor die Amerikaanse toetrede tot die Tweede Wêreldoorlog aangestel as bevelvoerder van die United States Army Air Forces en het die honderdvoudige uitbreiding van 'n organisasie van net meer as 20 000 man en 800 eerste-linie vegvliegtuie na die grootste en magtigste lugmag in die wêreld gelei. Hy was 'n voorstander van tegnologiese navorsing en ontwikkeling. Gedurende sy ampstermyn het hy die ontwikkeling van die interkontinentale bomwerper, die straalvliegtuig, die uitgebreide gebruik van radar, uitbreiding van wêreldwye lugvaart en atoomoorlogvoering as steunpilare van die moderne lugmag deurgevoer.
Berg Anderson
Koördinate;
Veda
Daar is vier Vedas: die Rigveda, Yajurveda, Samaveda en Atharvaveda. Elk word onderverdeel in vier groot tekstipes – die Samhitas (mantras en seëngebede), Aranyakas (geskrifte oor rituele, seremonies en offerandes), Brahmanas (kommentaar op rituele, seremonies en offerandes) en Upanishads (teks wat meditasie, filosofie en spirituele kennis bespreek). Sommige geleerdes voeg ’n vyfde kategorie by: die Upasanas (aanbidding).
Ontstaan
Die oudste van die vier Vedas is die Rigveda, wat in die mees argaïese vorm van Sanskrit geskryf is. Dit het sy huidige vorm aan die einde van die 2de millennium v.C. gekry, maar bevat tekste en himnes wat nog verder terugstrek. Die ander Vedas is later neergeskryf, waarskynlik aan die begin van die 1ste millennium v.C.
Indeling
Die vier Vedas is:
Samaveda
In die Samaveda word sommige van die Rigveda-verse meer as een keer herhaal. Saam met die herhalings is daar altesaam 1 875 verse in die Samaveda-weergawe wat deur Griffith vertaal is. Twee groot weergawes het bewaar gebly: die Ranayaniya/Kauthuma en die Jaiminiya/Talavakara. Die doel daarvan was liturgies van aard; hulle was die repertoire van die "sangerpriesters".
Yajurveda
Die Yajurveda-Samhita is ’n samestelling van rituele offerspreuke wat priesters opgesê het terwyl iemand rituele uitgevoer het. Die vroegste weergawes sluit sowat 1 875 verse in wat van dié in die Rigveda verskil, maar tog daarop geskoei is. Anders as die Samaveda, wat feitlik heeltemal op die Rigveda-mantras gebaseer is, is die Yajurveda-samhitas in prosavorm en verskil dit taalkundig van vroeëre Vediese geskrifte. Die Yajurveda is die hoofbron van inligting oor offerandes en verwante rituele in die Vediese tydperk.
Callyspongia ligulata
Callyspongia ligulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gebruikerservaringsontwerp
Duur (inisiasie, onderdompeling, gevolgtrekking en voortsetting)
Intensiteit (refleks, gewoonte, betrokkenheid)
Persuasion
Persuasion, is Jane Austen se sesde en laaste roman. Dit is eers is 1818, ses maande nadat sy oorlede is, gepubliseer.
Die heldin van die verhaal, Anne Elliot, was negentien jaar oud en verloof met Frederick Wentworth, 'n vloot-luitenant. Anne se familie is teen die huwelik gekant, omrede Wentworth nie ryk was nie, en ook het hy geen familieverband nie. Wentworth is opgeroep om in die Napoleontiese Oorloë te dien. Agt jaar later keer hy terug. Hy is nou 'n kaptein en as 'n gevolg van prysgeld is hy 'n ryk man. Intussen is Anne met haar neef William Elliot verloof …
Weer (meteorologie)
Wind
Wind is lug wat relatief tot die aarde beweeg en dit word op 3 basiese maniere gemeet. Oppervlakwinde (onder 35 km) word gemeet deur middel van anemometers wat op torings van 10 m hoog opgerig word, verkieslik op 'n oop terrein. Vanweë obstruksies oorskry windsnelhede in die binneland selde 25 m/s (ongeveer 50 knope), en indien wel, word dit as 'n stormwind geklassifiseer. Snelhede van tot 60 m/s (120 knope) is egter reeds in orkane aangeteken en groter snelhede kan selfs in tornado's bereik word.
Sekondêre sirkulasie
Die windsnelheid neem ook as gevolg van die verminderde wrywing en die grater drukgradiënt tussen die pole en die trope toe met hoogte, en op ŉ hoogte van ongeveer 12 km word baie sterk winde, bekend as die straalstrome, aangetref. Hierdie winde is veral vir die lugvaart van belang. Die poolwinde ontstaan in die hoëdrukgebiede van die pole as gevolg van afwaartse lugbeweging oor die pole en waai bo die oppervlak van die aarde na die subpolêre laedrukgebiede. Veral in die omgewing van die poolsirkels kan hierdie winde baie stormagtig wees.
Die weer in Suid-Afrika
Suid van die antisikloon lê die sone van westewinde waarin frontale siklone wat ooswaarts beweeg, in die middelbreedtes gevorm word. Oor Suid-Afrika is die druk- en sirkulasiepatroon nie so eenvoudig nie. 'n Antisikloniese klimaat oorheers oor die land, en benewens 'n verswakking en suidwaartse beweging van die hoëdrukstelsel deur enkele breedtegrade in die somer, verskil die sirkulasiekenmerke tussen die somer en die winter nie te veel nie.
Plaaslike winde in die valleie aan die grens van die platorand tot by die see is 'n algemene kenmerk van die wintersirkulasie van Suid-Afrika. In die somer verswak die antisikloon bo Gauteng effens en beweeg suidwaarts. Die ontwikkeling van swak en vlak trôe van laagdruk na aan die oppervlak van die plato maak die invloei van vogtige lug vanaf die Indiese Oseaan en die noordelike laaglande van Afrika moontlik. Die oppervlakkige laedrukstelsel verswak egter vinnig met toename in hoogte, sodat die sirkulasie by 'n hoogte van 2 km antisiklonies word.
NG gemeente Pietermaritzburg-Noord
Stigting
Pietermaritzburg-Noord is op 2 November 1949 met ongeveer 700 lidmate afgestig in die kerkgebou van Pietermaritzburg-Wes. Die gemeente het bestaan uit die noordelike wyke van die moedergemeente; vandaar die naam. Die nuwe gemeente se grense was baie uitgestrek, maar Drakensberg (Ixopo), Napierville en Merrivale het later selfstandig geword.
Latere ontwikkelings
Die huidige kerkgebou is in 1973 ingewy. Die ou moeder, Pietermaritzburg-Wes (waarby Napierville vroeër ingelyf is) is later weer by Noord ingelyf. In 2008 het die bedieningspunt van die historiese gemeente Pietermaritzburg (die Voortrekkergemeente) in die middestad ook gesluit en ‘n aantal van hierdie lidmate het by Pietermaritzburg-Noord ingeskakel.
Milad-toring
Materiaal: Staal en beton
Natuurkundige konstante
Konstantes
In die onderstaande tabel word die waardes van ander konstantes wat onlangs aanvaar is, gegee. Hierdie waardes is deur verskillende laboratoriums regoor die aarde gerapporteer en is deur CODATA (Komitee vir Data vir Wetenskap en Tegnologie) versamel. Die onsekerheid geassosieer met konstantes van die natuur waarvan die presiese waarde nie bekend is nie is in hakkies gegee. Byvoorbeeld, die waarde "1,234 56(78) beteken "1,234 56 ± 0,000 78". Notas
Afro-Asiatiese tale
Die tale in dié familie kom merendeels in Afrika voor, in plaas van Asië. Trouens is al die ondergroepe in Afrika gekonsentreerd – selfs die Semitiese, waarvan slegs twee tale (Arabies en Hebreeus) 'n beduidende verspreiding op die Asiatiese vasteland het.
Koekoekvoëls
Koekoekvoëls (Cuculiformes) is 'n monotipiese orde van voëls. Tradisioneel bevat hierdie orde, naas die regte koekoeke (Cuculidae), ook twee (en soms meer) families, naamlik: Opisthocomidae en Musophagidae. Volgens die IOC World Bird List (van 2012) bevat die orde slegs één familie:
Pioneer 11
Verbyvlug van Jupiter
Pioneer 11 het in November en Desember 1974 verby Jupiter gevlieg. Op 2 Desember was dit die naaste aan Jupiter, en het dit 42 828 km bo die wolke verbygevlieg. Die ruimtetuig het detailbeelde van die Groot Rooi Vlek na die aarde gestuur, benewens die eerste beelde van die ontsaglike poolgebiede. Dit het ook die massa van Jupiter se maan Kallisto bereken. Deur die swaartekragslinger-tegniek by Jupiter in te span, is die baan van die ruimtetuig verander en die snelheid vermeerder om na Saturnus te gaan. Op 16 April 1975 is die meteoroïde-detektorinstrument afgeskakel.
Pioneer-plaat
Albei Pioneer-ruimtetuie het 'n vergulde aluminiumplaat aan boord ingeval die tuie deur intelligente lewe van ander planetêre stelsels gevind word. Hulle wys die naakte figure van ’n man en vrou asook verskeie simbole wat inligting oor die oorsprong van die tuie verskaf.
David Hartsema
Hartsema het ongeveer 900 gedigte en liedtekste in Gronings, Wes-Fries, Nederlands, Frans en Engels geskryf. In 1969 skryf hy die lirieke vir Lenny Kuhr se "De trounadour", waarmee sy daardie jaar tesame met drie ander sangeresse, waaronder Frida Boccara, die Eurovision-liedjiefees in Madrid, Spanje, wen.
Hisashi Kato
Hisashi Kato (加藤 久) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Kollektiewe onbewuste
Toepassing op psigoterapie
'n Pasiënt wat die impak van die argetipe verstaan, kan die onderliggende simbool dissosieer van die werklike persoon wat die simbool beliggaam. Sodoende sal die pasiënt nie meer sy gevoelens oor die argetipe outomaties na mense in die gewone lewe oordra nie, en gevolglik sal hy gesonder en meer persoonlike verhoudings geniet.
Anna Berger (aktrise)
Anna Berger (26 Julie 1922 – 26 Mei 2014) was 'n Amerikaanse aktrise. Sy is bekend vir haar rolle in die rolprente The Taking of Pelham One Two Three (1974), Crimes and Misdemeanors (1989), Ghost World (2001), en You Don't Mess with the Zohan (2008).
Kepler-452b
Die ster is 1 400 ligjare van die Sonnestelsel af; teen die spoed van die New Horizons-tuig sal dit sowat 25,8 miljoen jaar duur om dit te bereik.
Eienskappe
Sy massa is waarskynlik vyf keer dié van die Aarde en sy oppervlakswaartekrag is twee keer so groot, hoewel die berekening van eksoplanete se massa nie akkuraat is nie. As dit ’n rotsplaneet is, is dit waarskynlik ’n Superaarde met baie aktiewe vulkane vanweë sy groter massa en digtheid. Die wolke op die planeet sal dik en newelagtig wees en die grootste deel van die planeet se oppervlak bedek. Van sy oppervlak af, sal sy ster feitlik nes die Son van die Aarde af lyk.
Lenny Kuhr
Loopbaan
Sy begin haar sangloopbaan in haar vaderland in 1967 met liedjies in die Franse "chanson"-tradisie en maak haar eerste deurbraak toe sy die Cabaret der Onbekenden wen. In 1969 verteenwoordig sy Nederland tydens die eindrondte van die Eurovisie-liedjiefees in Madrid, Spanje, toe haar "De troubadour" gesamentlik met drie ander inskrywings eerste kom. Die medewenners was Frankryk se Frida Boccara met "Un jour, en enfant", Spanje se Salomé met "Vivo cantando" en die Verenigde Koninkryk se Lulu met "Boom Bang-a-Bang". Die kompetisie se reëls is kort daarna aangepas sodat daar voortaan net een wenner sou wees. Kuhr het self "De troubadour" se melodie geskryf en David Hartsema die lirieke.
Nicole Berger (Amerikaanse aktrise)
Nicole Berger (gebore 27 November 2003) is 'n Amerikaanse aktrise. Sy is bekend vir haar rolle in die rolprente Goldberg - P.I. (2011), The Longest Week (2014), Prescient (2015), en All At Once (2016).
Steve Daskewisz
Steve Daskewisz (14 Maart 1944 – 18 Desember 2018) was 'n Amerikaanse akteur en vervaardiger. Hy was bekend vir sy rolle in die rolprente Friday the 13th Part 2 (1981), F/X (1986), 9½ Weeks (1986), en Equalizer 2000 (1987).
Gaiety Girls
Die gewildheid van hierdie soort musiekteater was deels afhanklik van die aantreklike Gaiety Girls-danseresse wat altyd in die nuutste modes of in baaikostuums opgetree het. Die Gaiety Girls van die 1890's was fatsoenlike en elegante jong dames, anders as vroeëre aktrises wat in Victoriaanse Londen se musikale burlesque-vertonings nog in korsette op die verhoog verskyn het.
Edmonton
Geografie
Die stad lê by die North Saskatchewanrivier en is een van die Kanadese metropolitaanse gebiede wat in die laaste dekades die vinnigste gegroei het.
Callyspongia maculata
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1889 deur Keller.
Adam Rayner
Adam Rayner (gebore 1977) is 'n Engelse akteur. Hy is bekend vir sy rolle in die televisiereekse Mistresses (2008), Hunted (2012), en Tyrant (2014).
Frida Boccara
Nalatenskap
In 1999 reik Yvon Chateignier 'n samestelling van Frida se gewildste liedjies uit, waaronder verwerkings van klassieke musiek en voorheen onuitgereikte opnames. Een van die liedjies is gekomponeer deur Frida se suster Lina en opgedra aan die ster se seun, Tristan, wat self ook 'n musikant en komponis is.
NZASM 32 Tonner 0-4-2RT
Spoorlyn en modus van operasie
In 1905 is nuwe 84-ton 4-8-4 lokomotiewe bestel, maar die volgende jaar rapporteer die hooflokomotiefsuperintendent dat die 0-4-2RT-lokomotiewe en die tandstang en kleinrat uitgeput is. Daar is besluit om 'n nuwe spoorlyn tussen die twee dorpe te bou. In 1908 is hierdie stuk spoorlyn herbou aan die noordoewer van die riviervallei. Die nuwe spoorlyn is 12,07 km lank, die helling was nie so steil nie en geen tandstang-en-kleinrat was nodig nie, dus word die 0-4-2RT oortollig. Die ou tonnel word 'n padtonnel totdat 'n nuwe padtonnel in 1974 gebou is.
Rooiboswyn
Rooiboswyn - produksie
Navorsing aan die Universiteit van Stellenbosch (Suid-Afrika) dui daarop dat behandeling met rooibos- en heuningbos-plantmateriaal rooiwyn teen die negatiewe gevolge van blootstelling aan suurstof beskerm wat daarom die gebruik van SO2 onnodig maak.
Rossotroednitsjestwo
Ligging en hoofkantoor
Ureum
Ureum, ook bekend as karbamied, is 'n organiese verbinding met chemiese formule. Hierdie amied het twee –NH2 groepe wat deur 'n karboniel (C=O) funksionele groep verbind word. Dit is die diamied van koolsuur.
Tempel van Artemis
Ontdekking van die tempel
Vandag word die terrein verteenwoordig deur ’n enkele pilaar wat opgebou is uit onverwante stukke wat daar ontdek is.
Efese se Artemis
Uit ’n Griekse oogpunt is Efese se Artemis ’n ander figuur as die Griekse godin. In die Griekse mitologie is Artemis die tweelingsuster van Apollo; sy is ’n maagd en jagter wat die Titaniese Selene as maangodin vervang het. In Efese is ’n godin wat die Grieke met Artemis verbind het, in ’n argaïese, voor-Hellenistiese vorm vereer. Volgens Robert Fleischer was sy uit hout gesny en met juwele versier. Op geld wat in Efese gemunt is, word die godin met oënskynlik verskeie borste uitgebeeld en met ’n kroon wat die stad se mure voorstel.
Hisashi Kaneko
Hisashi Kaneko (金子 久) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Darryl Read
Darryl Read (19 September 1951 – 23 Junie 2013) was 'n Engelse akteur, skrywer, en komponis. Hy was bekend vir sy rolle in die rolprente Five Have a Mystery to Solve (1964), Daylight Robbery (1964), en Remember a Day (2000), en in die televisiereeks Mystery and Imagination (1966).
Abstraksie
Abstraksie is in sy belangrikste sin 'n konsepsuele proses waar algemeen reëls en konsepte afgelei word uit die gebruik en klassifikasie van spesifieke voorbeelde, letterlike ("werklike" of "konkrete") aanduiders, eerste beginsels, of ander metodes.
'n "Abstraksie" is die resultaat van hierdie proses - 'n konsep wat as 'n algemene selfstandige naamwoord vir alle ondergeskikte konsepte dien, en alle verwante begrippe as 'n groep, veld of kategorie verbind.
Konseptuele abstraksies kan gevorm word deur die inligtinginhoud van 'n konsep of 'n waarneembare verskynsel te filter, deur slegs die aspekte te kies wat relevant is vir 'n spesifieke subjektief gewaardeerde doel. Byvoorbeeld, die abstrahering van 'n leer-sokkerbal na die meer algemene idee van 'n bal, selekteer slegs die inligting oor algemene balkenmerke en -gedrag, met uitsondering van, maar nie die eliminasie van, die ander fenomenale en kognitiewe eienskappe van daardie spesifieke bal nie. In 'n tipe van teken onderskeid, 'n tipe (byvoorbeeld  bal ) is meer abstrak as die tekens daarvan (bv. 'daardie leer-sokkerbal').
Manjifieke Sewe Olifante
Kambaku (c. 1930–1985)
Kambaku was een van die mees bekende bulle in die wildtuin. Hy is in 'n groot streek tussen Timbavati en Krokodilbrug aangetref en het gewoonlik die natseisoen in die noorde deurgebring. Verskeie besoekers aan die park het hom afgeneem aangesien hy maklik herkenbaar was. Benewens die maklik herkenbare merke aan sy slurp het hy geen sterthare gehad nie. Sy twee tande was presiese spieëlbeelde en absoluut manjifiek.
Shingwedzi (c. 1934–1981)
Shingwedzi is vernoem na die rivier en ruskamp waar hy die laaste jare van sy lewe deurgebring het. Hy was 'n rustige olifant met aangename geaardheid wat gewoond was aan voertuie. Hy het meeste van sy tyd onder die wildevye langs die Shingwedzirivier naby die ruskamp deurgebring.
Richard Talmadge
Richard Talmadge (3 Desember 1892 – 25 Januarie 1981) was 'n Amerikaanse akteur en assistentregisseur. Hy was bekend vir sy rolle in die rolprente Dancing Dynamite (1931), Now or Never (1935), Jeep-Herders (1945), en Detour to Danger (1946).
Sandahl Bergman
Sandahl Bergman (gebore 14 November 1951) is 'n Amerikaanse aktrise. Sy is bekend vir haar rolle in die rolprente Conan the Barbarian (1982), She (1984), Red Sonja (1985), en Hell Comes to Frogtown (1988).
Vlag van Groenland
Simboliek
Die wit horisontale baan verteenwoordig die yskap en die fjords word verteenwoordig deur die rooi helfte van die skyf. Die wit helfte van die skyf verteenwoordig die ysberge en die pakys en die rooi horisontale baan verteenwoordig die oseaan.
Niagara-waterval
Die waterval is 1 155 m breed en die gemiddelde hoogte is 52 m. Wanneer die rivier vir toeriste die sterkste afkom, vloei 1833 m³/s oor die rand van die waterval.
Prospect Point, aan die Amerikaanse kant, en Oaks Garden Theatre, aan die Kanadese kant, bied albei 'n goeie algemene uitsig op die hele val, terwyl motoriste voor albei valle verbyry op die Rainbow Bridge, 'n 500 meter lange boogbrug wat die twee Niagara Falls-stede verbind.
Toriumchroomsilisied
Struktuur
Die chroomatome word deur 'n tetraëder van silikonatome omring en die -tetraëders vorm lae wat 'n deursnee van die (anti)-fluoriet-struktuur weerspieël. Hierdie lae word deur Th-lae afgewissel wat kubies deur 8 Si-atome omring word. Daar is net een vrye parameter z van die Si-atome. Dié parameter se waarde kan van verbinding tot verbinding verskil. Hierdie struktuur is 'n geordende weergawe (superstruktuur) van die -struktuur waarin die aluminiumatome beide die Cr- en die Si-posisies beset.
István Thomán
Loopbaan
As onderwyser aan die Koninklike Akademie het Thomán in 174 'n 17-jarige Ernő Dohnányi as student aangeneem. In 1903 het 'n 21-jarige Béla Bartók sy Studie vir die linkerhand aan Thomán opgedra. Die studie is 'n sonate wat geheel en al met een hand uitgevoer word. In sy Studies op Chopin se Études het Leopold Godowski sy Opus 25 No. 11 (A mineur) aan Thomán opgedra.
Al Soefi
Sy navorsing in verband met die ligkrag van sterre het 'n aantal regstellings ten opsigte van Ptolemeus se lys van sterre moontlik gemaak. Hy lewer waardevolle bydraes tot die noukeurige berekening van die sonjaar se lengte en hou homself besig met die praktiese gebruik van die astrolabisme, 'n sterrekundige instrument in die vorm van 'n skyf met visierapparaat, wat reeds in Ptolemeus se tyd bekend was en die meganiese oplossing van sterrekundige en sterrekundig-geografiese vraagstukke moontlik gemaak het. Al Soefi is ook die eerste sterrekundige wat die samehang tussen die tradisionele Griekse en Arabiese name van sterre en sterrebeelde ondersoek.
Buitelandse betrekkinge van Suid-Afrika
Voor-Apartheid
Suid-Afrika het, as 'n sleutellid van die Britse Ryk en die Gemenebes as 'n dominium, saam met die Verenigde Koninkryk en die Geallieerdes in beide die Eerste Wêreldoorlog en die Tweede Wêreldoorlog geveg, en dit het aan die VN-mag in die Koreaanse oorlog deelgeneem. Suid-Afrika was 'n stigterslid van die Volkebond en stig in 1927 'n Departement van Buitelandse Sake met diplomatieke missies in die belangrikste Wes-Europese lande en in die Verenigde State.
Chinese Keiserryk
Chinese keiserlike dinastieë
Hieronder volg ’n chronologiese lys van die keiserlike dinastieë wat oor China regeer het.
Scotstoun-stadion
Scotstoun-stadion is ’n stadion in Glasgow, Skotland wat vir atletiek en rugby gebruik word. Glasgow Warriors gebruik sedert 2009 die stadion as oefenveld en sedert die 2012-’13-seisoen word hul tuiswedstryde daar gespeel. Die stadion bied sitplek vir 9 708 rugbytoeskouers.
Simone de Beauvoir
Vroeë jare
Simone Lucie-Ernestine-Marie-Bertrand de Beauvoir is gebore op 9 Januarie 1908 in Parys, die dogter van Georges Bertrand en Françoise (Brasseur) de Beauvoir, die oudste van twee dogters van 'n tipiese Paryse 'petite bourgeoisie' familie. Sy beskryf haarself in die eerste volume van haar outobiografie Mémoires d'une jeune fille rangée (Memoires van 'n pligsgetroue dogter), as 'n konvensionele dogter wat die patriargale waardes van haar familie, godsdiens en land onderskryf het. Van die begin was sy gekonfronteer met die teenstrydige invloede van haar agnostikus pa en haar vroom Katolieke ma. Die twee verhoudings wat 'n groot invloed op haar gehad het, was dié met haar suster Hélène (wie sy Poupette genoem het) en haar vriendin Zaza. Van Poupette het sy volgens haar haar liefde vir onderwys gekry terwyl die tragiese lewe en dood van Zaza die inspirasie was vir haar eerste onsuksesvolle literêre pogings.
Royal Opera House
Die Royal Opera House is 'n operahuis en sentrum vir uitvoerende kunste in Covent Garden in Sentraal-Londen. Dikwels word na die groot gebou net as Covent Garden verwys aangesien die perseel voor die oprigting van die operahuis in 1732 as park gebruik is.
Metaan
Groenhuisgas
Metaan is een van die gasse wat verantwoordelik is vir aardverwarming, en veroorsaak ongeveer 21 keer meer aardverwarming as koolstofdioksied (CO2) per volume, en dit is die rede waarom dit gewoonlik by groot aanlegte verbrand word eerder as om dit in die atmosfeer vry te stel.
Şehrazat
Şehrazat Kemalî Söylemezoğlu (Scheherazade) (gebore 3 September 1952), bekend aan haar verhoognaam Şehrazat of Şehro, is 'n bekende Turkse celebutante, TV-persoonlikheid, komponis, liedjieskryfster, vervaardiger en jazz- en popmusieksangeres.
Lærdal-tonnel
Ontwerp
'n Totaal van 2 500 000 kubieke meter klip is verwyder van die tonnel tydens die konstruksie vanaf 1995 tot 2000. Die tonnel begin net oos van Aurlandsvangen in Aurland. Dit gaan deur 'n bergreeks en eindig suid van Lærdalsøyri in Lærdal. Die ontwerp van die tonnel neem in ag die verstandelike spanning op bestuurders. As gevolg daarvan is die tonnel in vier afdelings verdeel, geskei deur drie groot berg grotte met tussenposes. Terwyl die belangrikste tonnel wit ligte het, het die grotte blou beligting met geel ligte op die rand om 'n indruk van die sonsopkoms te gee. Die grotte is bedoel om  roetine op te breek, wat 'n verfrissende uitsig bied en bestuurders toelaat om 'n kort rus te neem. Die grotte word ook gebruik as omdraai punte, en vir pouse-areas om kloustrofobie op te hef tydens 'n 20-minute rit deur die tonnel. Om te keer dat bestuurders onoplettend word of aan die slaap raak, het elke baan 'n harde rommelstrook op die middelpunt.
Veiligheid
Die tonnel het nie nooduitgange nie. In die geval van ongelukke en/of vuur wat ontstaan, is daar baie veiligheidsmaatreëls gemaak. Daar is noodgeval-telefone gemerk "SOS" elke waarmee die polisie, brandweer-departemente, en hospitale gekontak kan word. Brandblussers is elke geplaas. Wanneer 'n noodgeval-telefoon in die tonnel gebruik of 'n brandblusser opgetel word, word stopligte en elektroniese tekens geaktiveer wat snu og køyr ut (Afrikaans: draai en uitgang) vertoon deur die tonnel en 2 ander elektroniese tekens op beide kante van die ingang wat tunnelen stengt (Afrikaans: Tonnel gesluit) vertoon. Daar is 15 omdraai gebiede wat gebou is vir busse en semi-sleepwaens. Benewens die drie groot holtes is noodnisse elke gebou. Daar is foto inspeksies en tellings van alle voertuie wat die tonnel binnegaan en verlaat by sekuriteitsentrums in Lærdal en Bergen. Daar is ook spesiale bedrading in die tonnel vir die gebruik van radios en verskaffing van GSM. Spoed kameras is geïnstalleer as gevolg van ernstige spoed oortredings (daar is baie min paaie in die streek wat bykans reguit is).
Logiese hek
NOF-hekke
Die NOF-hek is die NIE van 'n OF-hek. Dit wil sê dat die afvoer 1 is slegs wanneer beide toevoere 0 is, soos aangedui in dié waarheidstabel.
Background
The simplest form of electronic logic is diode logic. This allows AND and OR gates to be built, but not inverters, and so is an incomplete form of logic. To build a complete logic system, valves or transistors can be used. The simplest family of logic gates using bipolar transistors is called resistor-transistor logic, or RTL. Unlike diode logic gates, RTL gates can be cascaded indefinitely to produce more complex logic functions. These gates were used in early integrated circuits. For higher speed, the resistors used in RTL were replaced by diodes, leading to diode-transistor logic, or DTL. It was then discovered that one transistor could do the job of two diodes in the space of one diode, so transistor-transistor logic, or TTL, was created. In some types of chip, to reduce size and power consumption still further, the bipolar transistors were replaced with complementary field-effect transistors (MOSFETs), resulting in complementary metal-oxide-semiconductor (CMOS) logic.
Logic gates and hardware
These functions can be seen in the table below.
Miscellaneous
Logic circuits include such devices as multiplexers, registers, ALUs, and computer memory, all the way up through complete microprocessors which can contain more than a 100 million gates. In practice, the gates are made from field effect transistors (FETs), particularly metal-oxide-semiconductor FETs (MOSFETs).